1993L0065 — SL — 01.05.2004 — 004.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:





spremenjena z:









▼B

DIREKTIVA SVETA 93/65/EGS

z dne 19. julija 1993

o opredelitvi in uporabi združljivih tehničnih specifikacij za nakup opreme in sistemov za vodenje zračnega prometa







SVET EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti in zlasti člena 84(2) Pogodbe, ob upoštevanju predloga Komisije ( 1 ), ob upoštevanju mnenja Evropskega parlamenta ( 2 ), ob upoštevanju mnenja Ekonomsko-socialnega odbora ( 3 ), ker zastoji v zračnem prometu povzročajo resne težave v zračnem prevozu v Evropi; ker so se do zdaj sistemi za vodenje razvijali in izvajali v skladu z določbami Mednarodne organizacije civilnega letalstva (ICAO), ki dovoljujejo nacionalno ali lokalno razlago; ker opredelitev in uvedba standardov Skupnosti pomenita učinkovit način za vodenje splošnega zračnega prometa, kajti sedanji, temelječ na nacionalnih ali lokalnih sistemih, povzroča tehnične in operativne nezdružljivosti, ki zdaj ovirajo predajo kontroliranih letov med organi kontrole letenja v različnih državah članicah; ker je treba upoštevati pomembno delo, ki sta ga opravila Evropska konferenca civilnega letalstva (ECAC) in Eurocontrol na področju vodenja zračnega prometa, in sklepe, ki so jih s tem v zvezi sprejeli ministri ECAC v aprilu 1990 in v marcu 1992; ker je treba na kratki rok doseči funkcionalno vključevanje za odpravljanje prometnih zastojev in izboljšanje pretoka prometa; ker bi bil proces usklajevanja in vključevanja lažji, če bi vse države članice pristopile k Mednarodni konvenciji o sodelovanju za varnost zračne plovbe; ker bi bil v skladu z Resolucijo 89/C 189/02 ( 4 ) proces za pristop vseh držav članic kot pogodbenic Mednarodne konvencije o sodelovanju za varnost zračne plovbe lažji, če bi si tiste države članice, ki so že pogodbenice te konvencije, v okviru Eurocontrola prizadevale za sprejem ukrepov za lažji pristop, kjer je to smiselno; ker je Eurocontrol sprejel tehnične specifikacije v skladu s standardi in praksami, ki jih priporoča ICAO; ker bi morala biti Komisija pooblaščena, da ob pomoči odbora predstavnikov držav članic nekatere Eurocontrolove standarde predpiše kot obvezne na ravni Skupnosti, v skladu s postopkom, določenim v Sklepu Sveta 87/373/EGS z dne 13. julija 1987 o določitvi postopkov za uresničevanje Komisiji podeljenih izvedbenih pooblastil ( 5 ); ker je evropska standardizacija ključni dejavnik za ustanovitev enotne ravni varnosti v vodenju zračnega prometa; ker morajo Eurocontrol in evropski organi za standardizacijo med seboj sodelovati; ker je treba natančno določiti, da lahko Komisija v skladu z Direktivo Sveta 83/189/EGS z dne 28. marca 1983 o določitvi postopka obveščanja na področju tehničnih standardov in predpisov ( 6 ) po posvetovanju z Eurocontrolom podeli evropskim organom za standardizacijo pooblastila za izdelavo evropskih standardov kot zagotovitev podpore sistemom za vodenje zračnega prometa; ker mora biti za vsak del opreme, ki se zakonito trži v eni državi članici, mogoč prosti pretok znotraj ozemelj drugih držav članic; ker Mednarodna konvencija o sodelovanju za varnost zračne plovbe navaja Eurocontrol kot primeren organ za sprejemanje ukrepov za reševanje trenutnih težav v Evropi; ker je varnost ključni dejavnik v zračnem prevozu v Skupnosti; ker ta direktiva upošteva obstoj Konvencije o mednarodnem civilnem letalstvu, podpisane dne 7. decembra 1944 v Čikagu, ki določa izvajanje vseh potrebnih ukrepov za varen in pravilen razvoj mednarodnega civilnega letalstva; ker se Direktivi Sveta 77/62/EGS z dne 21. decembra 1976 o uskladitvi postopkov za oddajo javnih naročil ( 7 ) in 90/531/EGS z dne 17. septembra 1990 o postopkih za oddajo javnih naročil na vodnem, energetskem, transportnem in telekomunikacijskem področju ( 8 ) uporabljata za sektor vodenja zračnega prometa in je treba natančno določiti naročnike za oddajo javnih naročil; ker v nekaterih državah članicah nakupi opreme za zračno plovbo niso zajeti v področje uporabe prej navedenih direktiv; ker morajo vse države članice vseeno spoštovati Eurocontrolove standarde, ki so vključeni v pravni sistem Skupnosti, SPREJEL NASLEDNJO DIREKTIVO:







Člen 1

Ta direktiva se uporablja za opredelitev in uporabo združljivih tehničnih specifikacij za nakup opreme in sistemov za vodenje zračnega prometa, zlasti:

— komunikacijskih sistemov,

— sistemov za nadzor zračnega prometa,

— sistemov za zagotavljanje avtomatske podpore kontroli letenja in

— navigacijskih sistemov.

Člen 2

V tej direktivi:

(a) tehnična specifikacija pomeni posebne tehnične zahteve, vključene v razpisno dokumentacijo, ki opredeljujejo značilnosti izdelave, materiala, izdelka ali dobave in omogočajo objektiven opis izdelave, materiala, izdelka ali dobave v skladu z dejansko uporabo, ki jim jo je namenila pogodbena stranka. Lahko se nanašajo na kakovost, storilnost, varnost in dimenzije, pa tudi na zahteve v materialu, izdelku ali dobavi glede zagotavljanja kakovosti, poimenovanja, simbolov, načina in metod testiranja, pakiranja, označevanja in etiketiranja;

(b) standard pomeni tehnično specifikacijo, ki jo je odobril priznan organ za standardizacijo za večkratno ali stalno uporabo in s katero skladnost načeloma ni obvezna;

(c) Eurocontrolov standard pomeni obvezne elemente Eurocontrolovih specifikacij, ki se nanašajo na fizične lastnosti, konfiguracijo, material, storilnost, osebje ali postopek, katerih enotna uporaba je priznana kot bistvena za izgradnjo celostnega sistema služb zračnega prometa (ATS) (obvezni elementi so del Eurocontrolovega standardnega dokumenta).

Člen 3

1. Komisija v skladu s postopkom iz člena 6 opredeli in sprejme Eurocontrolove standarde in spremembe k tem standardom, zlasti na področjih, navedenih v Prilogi I, ki so obvezni na podlagi prava Skupnosti. Komisija v Uradnem listu Evropskih skupnosti objavi sklicevanje na vse tehnične specifikacije, ki so s tem obvezne.

2. Za čim popolnejšo Prilogo I, vsebujočo seznam Eurocontrolovih standardov, ki jih je treba uvesti, lahko Komisija, če je to primerno, v skladu s postopkom iz člena 6 in po posvetovanju z Eurocontrolom spremeni Prilogo I v skladu s spremembami, ki jih je izvedel Eurocontrol.

3. Italijanska republika in Kraljevina Španija lahko za eno leto odložita uporabo tega člena. Če ob koncu tega obdobja ti dve državi članici ne moreta uporabljati Eurocontrolovih standardov, Svet v skladu s Pogodbo sprejme ustrezne ukrepe.

Člen 4

Komisija lahko za dopolnitev postopka izvajanja Eurocontrolovih standardov dodeli pooblastila za standardizacijo evropskim organom za standardizacijo v skladu z Direktivo 83/189/EGS in po posvetovanju z Eurocontrolom, kadar je to potrebno.

Člen 5

1. Brez poseganja v Direktivi št. 77/62/EGS in št. 90/531/EGS države članice sprejmejo potrebne ukrepe za zagotovitev, da se naročniki iz Priloge II pri nakupu opreme za zračno plovbo v splošni dokumentaciji ali v specifikacijah za vsak posamezen nakup sklicujejo na specifikacije, ki so sprejete v skladu s to direktivo.

2. Za čim popolnejšo Prilogo II države članice Komisijo uradno obvestijo o vseh spremembah svojih seznamov. Komisija spremeni Prilogo II v skladu s postopkom iz člena 6.

▼M2

Člen 6

1. Komisiji pomaga odbor.

2. Pri sklicevanju na ta člen se uporabljata člena 5 in 7 Sklepa 1999/468/ES ( 9 ), ob upoštevanju določb člena 8 Sklepa.

Obdobje, določeno v členu 5(6) Sklepa 1999/468/ES, znaša tri mesece.

3. Odbor sprejme svoj poslovnik.

▼B

Člen 7

Pri izvajanju svojih pooblastil se Komisija redno posvetuje z zadevnimi evropskimi organizacijami za zračno plovbo, uporabniki zračnega prostora in strokovnimi organi. O izidu teh posvetovanj Komisija obvesti odbor iz člena 6.

Člen 8

1. Komisija Evropskemu parlamentu in Svetu redno predloži poročila o delovanju ureditve, določene s to direktivo, po potrebi skupaj s predlogi za izvajanje členov 3 in 4.

2. Države članice Komisijo vsako leto uradno obvestijo o vseh ukrepih, ki so jih sprejele za doseganje ciljev iz te direktive.

Člen 9

1. Države članice sprejmejo predpise, potrebne za uskladitev s to direktivo, v enem letu po sprejetju direktive. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice Komisiji predložijo besedila temeljnih predpisov nacionalne zakonodaje, sprejetih na področju, ki ga ureja ta direktiva. Komisija o tem obvesti druge države članice.

Člen 10

Ta direktiva je naslovljena na države članice.

▼M1









PRLOGA I

PODROČJA EUROCONTROLOVIH STANDARDOV IZ ČLENA 3

Okvirni seznam

Komunikacije

Navigacija

Nadzor

Sistemi za obdelavo podatkov

Postopki upravljanja zračnega prostora in vodenja zračnega prometa

Delovni predpisi upravljanja zračnega prostora in operativne zahteve

Človeški viri

▼B









PRILOGA II

NAROČNIKI, PRISTOJNI ZA NAKUP OPREME ZA ZRAČNO PLOVBO

▼M1

Eurocontrol

Rue de la Fusée, 96

B-1130 Bruxelles

Belgija

Régie des Voies Aériennes (RVA/RLW)

Centre Communication Nord (CCN)

rue du Progrès 80 Bte 2

B-1030 Bruxelles

▼A2

Češka

Řízení letového provozu České republiky, s. p.

(Službe za zračno plovbo)

K letišti 1040/10

P.O.BOX 41

160 08 Praha

▼M1

Danska

Statens Luftfahrsvaesen

(Uprava za civilno letalstvo)

Postbox 744

DK-Copenhagen SV

Billund Lufthavn

PO Box 10

DK-7190 Billund

Københavns Lufthavne A/S

PO Box 74

Flyvervej 11

DK-2770 Kastrup

▼B

Nemčija

DFS Deutsche Flugsicherung GMBH

Kaiserleistr. 29-35

D-6050 Offenbach am Main

▼A2

Estonija

Lennuliiklusteeninduse AS

(Estonske službe za zračno plovbo)

Lennujaama tee 2

11 101 Tallinn

Nakup za majhna letališča in aerodome lahko opravijo lokalne oblasti ali lastniki.

▼M1

Grčija

Ministry of Transport and Communications Civil Aviation Authority General Directorate of Air Navigation ki pooblašča predvsem:

Electronics Division Vasileos Georgiou 1 PO Box 73751-16604 Elliniko GR-Athens

▼B

Španija

AENA (Aeropuertos Españoles y Navegación Aérea)

Calle Santa Engracia, 120

E-Madrid

▼M1

Francija

Ministre chargé de l'aviation civile Direction générale de l'aviation civile 48, rue Camille Desmoulins F-92452 Issy-les-Moulineaux Cedex in, če je pristojno:

Aéroport de Paris 291, Boulevard Raspail F-75675 Paris Cedex 14

Irska

The Irish Aviation Authority

Aviation House

Hawkins Street

IRL-Dublin 2

Aer Rianta Cpt.

Dublin Airport

IRL-County Dublin

Italija

ENAV

Ente Nazionale di Assistenza al Volo

Via Salaria, 715

I-00138 Roma

▼A2

Ciper

Υπουργείο Συγκοινωνιών και Έργων (Ministry of Communications and Works)

Τμήμα Πολιτικής Αεροπορίας (Department of Civil Aviation)

16 Griva Digeni Avenue

1429 Nicosia

Latvija

Valsts akciju sabiedrība

Latvijas gaisa satiksme

Mārupes pagasts

Riga International Airport

Rīgas starptautiskā lidosta

LV - 1053

Litva

Valstybės įmonė

Oro navigacij

Rodūnės kelias 2

LT-2023, Vilnius

Civilinės aviacijos administracija

Rodūnės kelias 2

LT-2023, Vilnius

▼B

Luksemburg

Ministère des Transports

Direction de l'Aviation civile

L-2938 Luxembourg

▼A2

Madžarska

Gazdasági és Közlekedési Minisztérium

(Ministrstvo za gospodarstvo in promet)

Légügyi Főigazgatóság

(Generalni direktorat za civilno letalstvo)

H-1400 Budapest

Pf. 87

HungaroControl Magyar Légiforgalmi Szolgálat

(Madžarske službe za zračno plovbo HungaroControl)

H-1675 Budapest/Ferihegy

Pf. 80

Malta

Malta Air Traffic Services Ltd

Kaxxa Postali 1

Ajruport Internazzjonali ta' Malta

Luqa LQA 05

▼B

Nizozemska

Luchtverkeersbeveiliging

Postbus 7601

NL-1118 ZJ Luchthaven Schiphol

▼A1

Avstrija

Austro Control GmbH

Schnirchgasse 11

A-I030 Wien

▼M1

Avstrija

Austro Control GmbH

Schnirchgasse 11

A-1030 Wien

▼A2

Poljska

Državno podjetje Poljska letališča

Poljska agencija za zračni promet

ul. Żwirki i Wigury 1

00-906 Warszawa

▼M1

Portugalska

ANA-E.P. (Empresa Pública de Aeroportos e Navegação Aérea).

Rua D, Edifício 120

Aeroporto de Lisboa

P-1700 Lisboa

▼A2

Slovenija

Ministrstvo za promet

Uprava Republike Slovenije za civilno letalstvo

Kotnikova 19 a

SI-1000 Ljubljana

Slovaška

Letové prevádzkové služby SR, š.p. Bratislava

(Službe za zračni promet Slovaške republike)

Letisko M. R. Štefánika

823 07 Bratislava

▼A1

Finska

Ilmailulaitos/Luftfartsverket

P.O. Box 50

FIN-01531 Vantaa

Nabavo za majhna letališča in športna letališča lahko opravljajo lokalne oblasti ali lastniki.

▼M1

Finska

Ilmailulaitos/Luftfartsverket

(CAA Finland)

PO Box 50

FIN-01531 Vantaa

▼A1

Švedska

Luftfartsverket

S-601 79 Norrköping

▼M1

Švedska

Swedish Civil Aviation Administration

Luftfartsverket

Vikboplan 11

S-601 79 Norrköping

▼M1

Združeno kraljestvo

National Air Traffic Services Ltd

CAA House

45-59 Kingsway

UK-London WC2B 6TE